### 5.melléklet

**A doktori értekezés és a tézisek tartalmi és formai követelményei**

* [Értekezés](#_Toc215966527)
* [Tézisek](#_Tézisek)
* [Minta](#_Toc215966529) 1: az értekezés külső boritójára
* [Minta 2: az értekezés 1. lap: 1 és 2. oldalára](#_Toc215966530)
* [Irodalomjegyzék összeállítása és a hivatkozás](#_Toc215966531)

Az értekezés formájának elsődlegesen a tartalomhoz kell igazodnia. Ezen belül elvárás, hogy a ÁODI-ban a disszertációk és tézisek **egységes küllemben és egységes szempontok szerint** készüljenek. Az értekezéshez szükséges beadni **az értekezés betétlapját is!** A letölthető dokumentumok között megtalálható. **Értekezés**

**Betartandó:**

**Külső borító:** fekete műbőr kötés, aranyszínű feliratozás. Felirat l. minta 1.

**1. lap 1. és 2. oldal:** minta 2szerint.

**Ajánlott** (eltérés annyiban megengedett, amennyiben a szakmai tartalom indokolja**):**

**2. lap 1. és 2. oldal:** Tartalomjegyzék és rövidítések.

**3. laptól** :

1. Összefoglalás (*csak az értekezés nyelvén*)
2. Bevezetés
3. Irodalmi áttekintés *(az előbbi részeként vagy új címszóként)*
4. Anyag és módszer
5. Eredmények
6. Megbeszélés (*következtetések)*
7. **Új tudományos eredmények**
8. Irodalom (*az értekezésben említett / hivatkozott valamennyi irodalom felsorolása)*
9. **A doktori kutatás eredményeinek közlései**

Megjelent vagy megjelenésre dokumentáltan elfogadott közlemények az **alábbi csoportosításban:**

1. Lektorált, impakt faktorral bíró tudományos folyóiratban megjelent/elfogadott publikációk (*szakcikkek*)
2. Lektorált, impakt faktorral nem bíró tudományos folyóiratban megjelent/elfogadott publikációk
3. Könyvek, könyvfejezetek (*tankönyv, jegyzet nem elfogadott*)
4. Konferencia prezentációk (*szakfolyóiratokban megjelent konferencia összefoglalók is itt sorolandók fel*)
5. Egyéb, a kutatás megítélése során értékelhető / értékelendő alkotás (*pl. szabadalmi leírás*)

*A doktori kutatás témájához nem kapcsolódó tudományos közlemények listáját opcionálisan, elkülönítve meg lehet adni.*

1. *Oktatási anyag, népszerűsítő irodalmi tevékenység (nem tudományos folyóiratban megjelent közlemény) felsorolása* ***ne szerepeljen az értekezésben****!*
2. Mellékletek (*ez indokolt esetben külön kötet lehet*)
3. Köszönetnyilvánítás (*opcionális)*

**Nyomtatás:**

* A4-es méretben a mellékletek nélküli terjedelme ne haladja meg a 120 oldalt
* kétoldalas nyomtatással,
* körbe 2,5 cm-es margóval, margók tükrözésével,
* Ariel 11 típusú betűvel (címszavak, táblázat, kép, ábra szöveg ettől eltérő lehet),
* 1,5 sorközzel kell elkészíteni,
* láblécbe a 2. oldaltól középre helyezett, folyamatos oldalszámozással.

**Helyesírás** és

**mértékegységek:** az érvényes akadémiai szabályok követendők.

**Ábra aláírás:** alul középre igazítva,

**Táblázat cím:**  felül balra igazítva. (A szövegben legyen megfelelő helyen hivatkozás ezekre!).

**Lábjegyzet / végjegyzetet:**  a szövegszerkesztő beépített rendje szerint.

**Tördelés**: szolgája az áttekinthetőséget; legyen következetesen egységes.

**Irodalomjegyzék:** az MTA ajánlás szerint**. Minta:**

Földi J., Kulcsár M., Pécsi A., Huyghe, B., de Sa, C., Lohuis, J.A.C.M., Cox, P., Huszenicza Gy.: **Bacterial complications of postpartum uterine involution in cattle**, Anim. Reprod. Sci., 96. 265-281, 2006.